IRIARTE OKIÑENA (EH Bildu, 2017-10-06):
Urkullu jauna. Eskerrik asko, lehendakari andrea.
Ni ere negoziazioaren aldekoa naiz eta akordioaren aldekoa, Urkullu jauna. Mila aldiz uste dut esan dudala niri ere gustatuko litzaidakeela aurrez aurre izatea Eskoziak izan zuen moduko estatu bat. Baina ez da posible izan.
Eta Espainia bukle perbertsu infinitu batean murgildu da, eta ez dio biderik eman, hain zuzen ere, herritarrek ahotsa emateari. Eta batzuetan bukle perbertsu infinitu horretan zu ere ikusi zaitugu, eta ez dakigu oraindik ere Kataluniako herritarrek hartu duten erabakiaren alde zauden edo ez zauden.
Kataluniarrek mila aldiz, mila aldiz eskatu dute hain zuzen ere beraiei hitza ematea eta ukatu egin zaie, behin eta berriro. Eta orain hitza hartu dute eta erreferendum legezko, legitimo eta lotesle bat egin dute. Eta uste dut zu horrekin ez zatozela bat.
La base del problema es, que antes de poner en cuestión la supuesta unidad del Estado español y de España, el Estado español ha dado por buena cualquier opción incluida la violencia. Y lo han disfrazado diciendo que es para defender la ley, pero eso ha sido una gran mentira.
Urriaren 1ean, zure Facebooken ikusi genuen komentarioarekin zur eta lur utzi gintuzun, zeren biktimei aipamen gutxi, biolentziaren gaitzespenik ez, "incidentes" zenioen eta haiek ez ziren "incidentes" batzuk izan.
Eta ondoren, eguerdi partekoaren ostean, zure Gobernua isilik egon zen beste gobernu askok hitz egin zutenean. Eskerrak, Araba, Bizkaia eta Gipuzkoako herritarrak eta Euskal Herriko guztiak eltzeak hartuta burrunban atera ziren isiltasun lotsagarri hori apurtuz.
Egoera larria da. Espainiako Estatuak inongo lotsarik gabe erabaki du bere aurpegirik okerrena erakustea. Espainiako erregearenak ez du hitzik, horrela pentsatzen duzula uste dut. Espainiako Gobernuarenak ere ez. Auzitegi Konstituzionalenak ez, judikaturarenak, iturri poliziarenak, Espainiako prentsarenak, komunikabide batzuk gezurra eta gezurra ari dira botatzen gai honen inguruan.
Indarra eta biolentzia erabiltzen ari dira eta herritarren arteko zatiketa bultzatzen ari dira, inolako pudorerik gabe ari da Espainiako Estatua gezurra erabiltzen.
Gaur Jordi Sànchez, ANCko presidentea, Jordi Cuixart, Òmnium Culturaleko presidentea, Trapero jauna, Laplana andrea Espainiako Auzitegi Nazionalera deituak dira, Auzitegi Konstituzionalak deituta, sedizioa egin ote duten zalantzapean. Eta ez dakigu etxera itzuliko diren edo ez.
Eta nik jakin nahi nuke zer uste duzun, non dagoen Espainiak erabili dezakeen biolentziaren muga. Egoera honetan iruditzen zait oso inportantea dela Euskal Herria Kataluniaren ondoan egotea, izan ere Kataluniari erakusten ari zaiona Euskal Herriari berdin-berdin erakutsiko baitzaio.
Estatuak argi dauka zein izango den bere metodoa eta egon behar dugu Kataluniako herriak erabaki duenaren aldamenean, era baketsuan erakutsi behar diegu Kataluniako herriari bere aldean gaudela eta gauzak aldatu egin direla.
Orain arte egin da politika herritarren erabakia albo batera utzita, baina Kataluniakoei ere erakutsi du eta uste dut heldu dela ordua hango herritarrekin eta hango erakundeekin, bestela hustuko dituzten erakundeekin beti egoteko. Eta irekitzen den arrakala horretan sartu eta Euskal Herria askatasunera eramateko bidea ere iritsi dela, Urkullu jauna.
Eskerrik asko.